A BIZOTTSÁG 1062/2006/EK RENDELETE
(2006. július 12.)
a 958/2003/EK rendeletben előírt, búzára vonatkozó vámkontingens keretében alkalmazandó egységes elosztási együttható meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel a Bolgár Köztársaságból származó egyes gabonatermékekre vonatkozó, közösségi vámkontingensek formájában nyújtott engedmények tekintetében a 2003/286/EK tanácsi határozat részletes alkalmazási szabályainak megállapításáról, illetve a 2809/2000/EK rendelet módosításáról szóló, 2003. június 3-i 958/2003/EK bizottsági rendeletre (2) és különösen annak 2. cikke (3) bekezdésére,
mivel:
(1)
A 958/2003/EK rendelet a 2006/2007-es gazdasági év tekintetében 384 000 tonnás éves vámkontingenst nyitott meg a búzára vonatkozóan (09.4676-os tételszám).
(2)
A 958/2003/EK rendelet 2. cikkének (1) bekezdésével összhangban a 2006. július 10-e hétfőig kérelmezett mennyiségek meghaladják a rendelkezésre álló mennyiségeket. Helyénvaló tehát az igényelt mennyiségekre alkalmazandó egységes elosztási együttható rögzítésével meghatározni, hogy az engedélyek milyen mennyiségekre bocsáthatók ki,
ELFOGADTA EZT A RENDELETET:
1. cikk
A 958/2003/EK rendelet 2. cikkének (1) és (2) bekezdésével összhangban 2006. július 10-e hétfőig benyújtott és a Bizottsághoz továbbított minden „Bolgár Köztársaság” vámkontingens alá tartozó búzára vonatkozó behozatali engedélykérelmet elfogadnak az igényelt mennyiségek 12,610837 %-os mértékéig.
2. cikk
Ez a rendelet 2006. július 13-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 12-én.